open-index/open-wikipedia-markdown huggingface dataset:
Μεγκάλ

Το **Μεγκάλ** (γαλλικά: Meygal) είναι μια οροσειρά της Γαλλίας που βρίσκεται στα ανατολικά του Κεντρικού Ορεινού Όγκου (Μασίφ Σαντράλ), στο νομό Ωτ-Λουάρ, στην περιοχή Ωβέρνη-Ρον-Αλπ. Αποτελεί την καρδιά της φυσικής περιοχής του Βελαί και το υψηλότερο σημείο του είναι το Τεσταβουάρ στα 1.436 μ.

Είναι επίσης μια περιοχή σκι αντοχής με πίστες περίπου 40 χιλιομέτρων σε υψόμετρο ανάμεσα στα 1.200 και 1.450 μέτρα πάνω από την επιφάνεια της θάλασσας. Το σημείο εκκίνησης βρίσκεται στην κοινότητα Κεριέρ.

Η οροσειρά του Μεγκάλ είναι μια σειρά από οδοντωτές κορυφές που καλύπτονται από ροή λάβας, πάχους περίπου 150 μέτρων και μήκους περίπου 60 χιλιομέτρων.

## Γεωγραφική θέση
αριστερά|μικρογραφία|Θέα από την κορυφή Τεσταβουάρ
Η οροσειρά Μεγκάλ βρίσκεται περίπου 20 χιλιόμετρα από το Πουί-αν-Βελαί. Συνορεύει με τις ακόλουθες φυσικές περιοχές:

* στα βόρεια με τα όρη του Φορέζ.
* στα νότια και ανατολικά με την οροσειρά του Μεζέν και τα βουνά του Βιβαραί.
* στα δυτικά με την οροσειρά του Ντεβές
* στα βορειοανατολικά με τον ορεινό όγκο του Πιλά.

Ο ποταμός Λίγηρας διασχίζει την περιοχή και η ροή του έχει δημιουργήσει φαράγγια με βάθος μεγαλύτερο από 500 μέτρα. 

Οι κοινότητες Σαιν-Ζυλιάν-Σαπτέιγ (1881 κάτ.), Σαιντ-Οστιάν (745 κάτ.), Σαιν-Ζερ (963 κάτ.), Κεριέρ (304 κάτ.), Ισανζώ (7.162 κάτ.), Αρώλ (597 κάτ.) και Σανκλώζ (199 κάτ.) βρίσκονται στο κέντρο της οροσειράς.

## Πολιτισμός
Στην περιοχή του Μεγκάλ, στο Σαιν-Ζυλιάν-Σαπτέιγ, γεννήθηκε ο λογοτέχνης Ζυλ Ρομαίν.

## Εξωτερικοί σύνδεσμοι

* Η οροσειρά Μεγκάλ -Δραστηριότητες (γαλλικά)

## Παραπομπές και σημειώσεις
Κατηγορία:Γεωγραφία της Ωβέρνης-Ρον-Αλπ
Τρονκέττο

Το **Τρονκέττο** είναι ένα Τεχνητό νησί στην Λιμνοθάλασσα της Βενετίας στην βόρεια Ιταλία, στο *"Σεστιέρι"* ή συνοικία του Σάντα Κρότσε. Το Τρονκέττο γνωστό και σαν *"Ιζόλα Νουόβα"* δηλαδή *"Νέο νησί"* βρίσκεται στο δυτικότερο άκρο από το συγκρότημα των 118 νησιών που σχηματίζουν την Βενετία. Το νησάκι δημιουργήθηκε με επιχωματώσεις την δεκαετία του 1960 και χρησιμοποιείται αποκλειστικά σαν πάρκινγκ οχημάτων που δεν μπορούν οι οδηγεί να τα μεταφέρουν στην πόλη της Βενετίας. Το Σύστημα μέσων μαζικής μεταφοράς της Βενετίας συνδέει το Τρονκέττο με την *"Πιατζάλε Ρόμα"*, τον κεντρικό σταθμό στο κέντρο της πόλης.

## Παραπομπές
 		


## Εξωτερικοί σύνδεσμοι
*Το Πάρκινγκ του Τρονκέττο

Κατηγορία:Νησιά της Λιμνοθάλασσας της Βενετίας
Μπλανς της Βουργουνδίας, κόμισσα της Σαβοΐας

H **Μπλανς**, γαλλ. Blanche (1288 - Ιούλιος 1348) από τον Οίκο των Καπετιδών-Βουργουνδίας ήταν κόρη του δούκα της Βουργουνδίας και με τον γάμο της έγινε κόμισσα της Σαβοΐας.

## Βιογραφία
Ήταν η πρώτη κόρη του Ροβέρτου Γ΄ δούκα της Βουργουνδίας και της Αγνής των Καπετιδών, κόρης του Λουδοβίκου Θ΄ της Γαλλίας.

Το διάστημα 1346-47 άσκησε επιρροή στην Αυλή του ανιψιού της Αμεδαίου ΣΤ΄ κόμη της Σαβοΐας για να ακολουθήσει εκείνος στενότερες σχέσεις με τη Βουργουνδία· αυτό θα αντιστάθμιζε την πώληση του δελφινάτου στη Γαλλία. Ως αποτέλεσμα της προσπάθειάς της, έγινε ο αρραβώνας του κόμη με την Ιωάννα, κόρη του Φιλίππου Α΄ κόμη του Ωβέρν (γιου του Όθωνα Δ΄ δούκα της Βουργουνδίας), ο οποίος όμως ματαιώθηκε.

Απεβίωσε 60 ετών, ίσως από επιδημία πανώλης.

## Οικογένεια
Παντρεύτηκε το 1307 τον Εδουάρδο κόμη της Σαβοΐας και είχε τέκνα;
* Ιωάννα 1310-1344, παντρεύτηκε τον Ιωάννη Γ΄ των Ντρε δούκα της Βρετάνης.

## Πρόγονοι



## Παραπομπές


## Πηγές
*Cox, Eugene L. (1967). The Green Count of Savoy. Princeton, New Jersey: Princeton University Press. LCCN 67-11030.

## Πινακοθήκη

Blanche de Bourgogne et Louis IX.png|H Βεατρίκη με τον πάππο της Λουδοβίκο Θ΄ της Γαλλίας.
Blanche de Bourgogne (1288-1348).png|Στο βάθος θυρεοί του δουκάτου της Βουργουνδίας και των Καπετιδών.
Cordeliers Dijon.jpg|Ο τάφος της Βεατρίκης και της κόρης της Ιωάννας στο Κορντελίε του Ντιζόν.


Κατηγορία:Οίκος της Βουργουνδίας
Κατηγορία:Κόμισσες της Σαβοΐας
Γιολάνδη της Γαλλίας

Η **Γιολάντα του Βαλουά**, (Γαλλική γλώσσα : *Yolande*, 23 Σεπτεμβρίου 1434 - 23 Αυγούστου 1478) από τον Οίκο των Βαλουά ήταν πριγκίπισσα της Γαλλίας και με τον γάμο της έγινε δούκισσα της Σαβοΐας.

## Βιογραφία
Ήταν η τρίτη κόρη του Καρόλου Ζ΄ της Γαλλίας και της Μαρίας των Βαλουά, κόρης του Λουδοβίκου Β΄ δούκα του Ανζού & βασιλιά της Νάπολης.

Μητέρα της Μαρίας του Ανζού ήταν η Γιολάντα της Αραγωνίας, από την οποία η Γιολάντα του Βαλουά έλαβε το όνομά της. Παντρεύτηκε το 1452 και το 1465 ο σύζυγός της έγινε δούκας της Σαβοΐας. Αυτός έπασχε από επιληψία και είχε τη διάθεση να αποσυρθεί, έτσι εκείνη κρατούσε τη διακυβέρνηση της κομητείας και αγωνιζόταν με τους βαρόνους της Σαβοΐας. Το 1472 απεβίωσε ο συζυγός της, αφήνοντας τον γιο τους Φιλιβέρτο Α΄ 7 ετών. Η Γιολάντα ανέλαβε την επιτροπεία, ώσπου αυτή απεβίωσε το 1478.

Όπως ο αδελφός της Κάρολος, η Γιολάντα ήταν σύμμαχος του Καρόλου των Βαλουά δούκα της Βουργουνδίας, ενάντια στον ίδιο της τον αδελφό Λουδοβίκο ΙΑ΄ της Γαλλίας. Έπειτα από την ταπείνωση της Βουργουνδίας στη μάχη του Γκραντσόν το 1476, ο Φιλιβέρτος Α΄ την κατηγόρησε για συμμαχία με τον Λουδοβίκο ΙΑ΄ και τη φυλάκισε. Όταν αυτή ελευθερώθηκε, έκανε ειρήνη με τον αδελφό της και παρέμεινε σε καλή σχέση με αυτόν, ως το τέλος της. Η Γιολάντα ήταν το πρώτο πρόσωπο στην Ευρώπη τον Μεσαίωνα που είχε υπό την κατοχή της μια Τίγρη, την κατείχε στο Τορίνο (1478).

## Οικογένεια
Παντρεύτηκε το 1452 τον Αμεδαίο Θ΄ δούκα της Σαβοΐας και είχε τέκνα;
* Άννα 1455-1480,  παντρεύτηκε τον Φρειδερίκο Δ΄ των Τραστάμαρα βασιλιά της Νάπολης. Η Άννα κληρονόμησε μέσω της γιαγιάς της τα βασίλεια της Κύπρου, Ιερουσαλήμ και Μικράς Αρμενίας. Τη διεκδίκησή της άφησε στην κόρη της Καρλόττα, σύζυγο του Γκυ ΙΣΤ΄ κόμη του Λαβάλ.
* Μαρία 1460-1511, παντρεύτηκε τον Φίλιππο μάργραβο του Χάχμπεργκ-Ζάουζενμπεργκ (Οίκος των Τσέρινγκεν/Μπάντεν).
* Λουίζα 1461-1503, παντρεύτηκε τον Ούγκο των Ιβρέα κύριο του Σαλόν, αλλά χήρευσε νέα· έγινε μοναχή στο τάγμα της Αγ. Κλάρας και αγιοποιήθηκε
* Φιλιβέρτος Α΄ 1465-1482, δούκας της Σαβοΐας.
* Κάρολος Α΄ 1468-1490, δούκας της Σαβοΐας.
* Κάρολος 1456-1471 απεβ. 15 ετών, Ιάκωβος-Λουδοβίκος 1470-1485 απεβ. 15 ετών, Λουδοβίκος 1453, Βερνάρδος 1467.

## Πρόγονοι

## Παραπομπές



## Πηγές

*"The Early Dukes of Savoy", American Delegation of Savoy Orders Archived 2012-02-06 at the Wayback Machine
*Merle, Michel. "The Model of the Holy Savoyard Prince", Sabaudian Studies: Political Culture, Dynasty, and Territory (1400–1700), (Matthew Vester, ed.), Truman State University Press, 2013 ISBN 9781612480947
*Aleksander Pluskowski, "What is exotic?", in The Edges of the Medieval World (CEU Press, 2009)

Κατηγορία:Οίκος των Βαλουά
Κατηγορία:Δούκισσες της Σαβοΐας
Τίμκο Πάντουρα

Ο **Τιμκό Παντούρα** (ουκραν. Тимко Падура, πολων. Tomasz Padurra) ήταν Ουκρανός / Πολωνός ποιητής και συνθέτης. Ήταν απόγονος μιας οικογένειας ευγενών, πράγμα που επηρέασε την ψυχοσύνθεσή του. Ως Πολωνός πατριώτης, επέμενε στην ανάγκη ενός κοινού αγώνα Πολωνών και Ουκρανών για ανεξαρτησία. Ήταν Κοζάκος τραγουδιστής και διέδιδε την ουκρανική λαογραφία και μουσική. 

## Βιογραφία
Γεννήθηκε στο χωριό Ιλλιντσί του Κιέβου. Ο πατέρας του ήταν κομισάριος. Μετά την αποφοίτηση του από το ενοριακό σχολείο του Ιλλίντσι και το Γυμνάσιο του Βίνιτσα το 1820, εισήχθηκε στο Λύκειο του Κρέμενετς, από όπου τέλειωσε τις σπουδές του το 1825. Στις αρχές του 1825, ο Παντούρα έλαβε μέρος σε συνέλευση της Πολωνικής Πατριωτικής Νεολαίας (*Narodowe Towarystwo Patriotyczne*) και συνεργάστηκε με Δεκεμβριστές στο Ζζιτόμιρ. Στη συνέλευση, μεταξύ άλλων θεμάτων, συζητήθηκε το θέμα μιας *ανεξάρτητης* *[[Ουκρανία|Ουκρανίας]]* ('Μικρή Ρωσία')- ο Παντούρα ήταν ομιλητής σε αυτό το θέμα.

Ζούσε ως κάτοικος ποιητής στα κτήματα μεγιστάνων.

Συμμετείχε στην εξέγερση του Νοέμβρη του 1830-1831 για την αποφυλάκιση του φίλου του Βάτσλαβ Ζζέβσκι, στον οποίο είχε αφιερώσει ένα ποίημα, το *χρυσό γένι*. Το 1832, ο Παντούρα φυλακίστηκε από τις αρχές του τσάρου.

Μετά την αποφυλάκιση του, έζησε στο κτήμα του στη Μάχνιβκα και εργάστηκε ως δάσκαλος. Έλαβε μέρος στο Πανσλαβικό Κογκρέσο της Πράγας του 1848 ως εκπρόσωπος της Πολωνίας.

Ο Παντούρα δήλωνε στα έργα του θαυμαστής του κοζακικού πολεμικού πνεύματος. Έγραψε στα πολωνικά το *[[Hej Sokoły|Hej sokoły]]* και μετέφρασε στα ουκρανικά το πολωνικό ποίημα του Άνταμ Μικίεβιτς 'Κόνραντ Βάλλενροντ'.

## Παραπομπές


## Εξωτερικοί σύνδεσμοι
* 

Κατηγορία:Ουκρανοί συνθέτες
Κατηγορία:Πολωνοί Ρομαντικοί συνθέτες
Κατηγορία:Πολωνοί ποιητές του 19ου αιώνα
Σκαλιτίνα Αιτωλοακαρνανίας

Η **Σκαλιτίνα** είναι χωριό της Περιφερειακής Ενότητας Αιτωλοακαρνανίας το οποίο βρίσκεται προς τα ανατολικά όρια με την Περιφερειακή Ενότητα Καρπενησίου, ανάμεσα στις τεχνητές λίμνες Κρεμαστών (ΝΔ.) και Καστρακίου (ΒΑ.). Απέχει 35 χλμ. Β.-ΒΑ. από το Αγρίνιο και μέσα από το χωριό περνάει η ΕΟ Καρπενησίου - Αγρινίου. Ως οικισμός αναφέρεται το 1940 να καταγράφεται στην τότε κοινότητα Αγίου Βλασίου. Σύμφωνα με το πρόγραμμα ''Καλλικράτης'' ανήκει στην τοπική κοινότητα Αγίου Βλασίου που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 23 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Πολκοβνίκ Μίνκοβο Ντόμπριτς

Το **Πολκοβνίκ Μίνκοβο** ή απλά **Μίνκοβο** (βουλγαρικά Полковник Минково, (μετάφραση: Συνταγματάρχης Μίνκοβο) είναι χωριό της βορειοανατολικής Βουλγαρίας στην Επαρχία του Ντόμπριτς, στην ιστορική περιοχή της Νότιας Δοβρουτσάς, διοικητικά ανήκει στον Δήμο Ντόμπριτς. Απέχει 10 χιλιόμ. από το Ντόμπριτς, καταλαμβάνει έκταση 12,387 τετρ. χιλιόμ. και βρίσκεται στα 216 μέτρα πάνω από τη στάθμη της θάλασσας. Συνορεύει, ενωμένα σχεδόν οικιστικά, με το χωριό Πομπέντα ενώ στην επικράτεια του υπάρχει η τεχνητή Λίμνη Μίνκοβο.

Το χωριό ακολούθησε την ιστορία της περιοχής από την Οθωμανική Αυτοκρατορία στο Βουλγαρικό πριγκιπάτο και από το 1913 έως το 1940 στη Ρουμανία. Με την απελευθέρωση από τη Ρουμανία μετονομάστηκε από *Τσαμπασακάλ* σε Πολκοβνίκ Μίνκοβο ​​προς τιμήν του Παναγιότ Μίνκοβ, διοικητή συντάγματος του 8ου Πεζικού κατά τη συμμετοχή της Βουλγαρίας στον Α΄ Παγκόσμιο πόλεμο όπου έδωσε μάχες στην περιοχή και τραυματίστηκε βαριά κι έπειτα απεβίωσε στη γειτονική Πομπέντα. 

## Παραπομπές


Κατηγορία:Χωριά της Επαρχίας Ντόμπριτς
Κατηγορία:Δήμος Ντόμπριτς
Λα Τσερτόζα

Η **Λα Τσερτόζα** είναι ένα νησί στην Λιμνοθάλασσα της Βενετίας στην βόρεια Ιταλία. Βρίσκεται στα βορειοανατολικά της Βενετίας σε απόσταση μικρότερη από 250 μέτρα από το νησί Σαν Πιέτρο ντι Καστέλλο και λιγότερο από 500 μέτρα από το μεγάλο μακρόστενο νησί Λίντο. Ένα κανάλι πλάτους 20 μέτρων χωρίζει την Λα Τσερτόζα από το νησί Βινιόλε, έχει έκταση 22 εκτάρια.
Το νησί φιλοξένησε μία Κοινότητα Αυγουστινιανών (1199), μετά από δύο αιώνες παραχωρήθηκε στο Τάγμα των Καρθουσιανών, το προηγούμενο θρησκευτικό ίδρυμα αποκαταστάθηκε την περίοδο 1490 - 1505. Όταν ο Ναπολέων Α΄ διέλυσε την Δημοκρατία της Βενετίας το νησί Λα Τσερτόζα έγινε στρατιωτική εγκατάσταση. Τον 17ο αιώνα υπήρχε στο νησί το περίφημο *"Κάστρο της Σκόνης"*, είναι το μοναδικό αξιοθέατο του νησιού που διατηρείται μέχρι και σήμερα, ανακαινίστηκε στα τέλη της δεκαετίας του 1990.

Τα σχέδια για να μετατραπεί το νησάκι σε έναν απέραντο χώρο αναψυχής με το όνομα *"Πάρκο ντε λα Τσερτόζα"* ξεκίνησαν το 2010, θα περιλαμβάνει ένα τεράστιο πάρκο, ναυτική σχολή, εστιατόρια και αθλητικούς χώρους. Η ολοκλήρωση θα γινόταν το 2015 ωστόσο ένας ανεμοστρόβιλος έπληξε το νησί (12 Ιουνίου 2012) και τα έργα έπαθαν μεγάλη ζημιά, η αποκατάσταση ξεκίνησε την ίδια χρονιά. Τα νέα σχέδια είχαν στόχο να ανοίξει το πάρκο για το κοινό το 2013.

## Παραπομπές


## Πηγές
*  

## Εξωτερικοί σύνδεσμοι
*  Πάρκο ντε λα Τσερτόζα

Κατηγορία:Νησιά της Λιμνοθάλασσας της Βενετίας
Γιολάντα Λουίζα της Σαβοΐας

Η **Γιολάντα-Λουίζα**, ιταλ. Yolanda-Louisa (1487 - 1499) από τον Οίκο της Σαβοΐας ήταν κόρη του δούκα της Σαβοΐας και με τον γάμο της έγινε δούκισσα της Σαβοΐας.

thumb|right|250px|Ο Φιλιβέρτος Β΄ και οι δύο σύζυγοί του: η Γιολάντα-Λουίζα της Σαβοΐας και η Μαργαρίτα των Αψβούργων.

## Βιογραφία
Ήταν η μόνη κόρη του Καρόλου Α΄ δούκα της Σαβοΐας και της Λευκής Παλαιολογίνας, κόρης του Γουλιέλμου Η΄ μαρκήσιου του Μομφερράτου.

Το 1496 απεβίωσε ο αδελφός της Κάρολος Β΄ δούκας της Σαβοΐας και τιτουλάριος βασιλιάς της Κύπρου, Ιερουσαλήμ & Αρμενίας. Στη Σαβοΐα τον διαδέχθηκε ο μεγάλος θείος τους Φίλιππος Β΄ και στους τρεις τίτλους η Γιολάντα-Λουίζα. Το 1497 απεβίωσε ο Φίλιππος Β΄ και τον διαδέχθηκε ο γιος του Φιλιβέρτος Β΄, σύζυγος της Γιολάντας-Λουίζας. Το ζεύγος προώθησε τις διεκδικήσεις στους τίτλους, όμως έμεινε άτεκνο.

Το 1499 απεβίωσε η Γιολάντα-Λουίζα και στους τρεις τίτλους της τη διαδέχθηκε η εξαδέλφη της Καρλόττα των Τραστάμαρα, κόρη της Άννας της Σαβοΐας. Το 1504 απεβίωσε ο Φιλιβέτος Β΄ και τον διαδέχθηκε ο επόμενος αδελφός του Κάρολος Γ΄ ως δούκας της Σαβοΐας.

*Η διεκδίκηση της Σαβοΐας:* Ο Φίλιππος Β΄ δεν δέχθηκε τη διαδοχή των τριών τίτλων στη Γιολάντα-Λουίζα και μαζί με τον τίτλο του δούκα της Σαβοΐας θεώρησε ότι έλαβε και τους τρεις τίτλους. Με τον γάμο του γιου του Φιλιβέρτου Β΄ με τη Γιολάντα-Λουίζα, το θέμα συμβιβάστηκε προσωρινά. Τον άτεκνο Φιλιβέρτο Β΄ διαδέχθηκε ο επόμενος αδελφός του Κάρολος Γ΄, που επίσης θεώρησε ότι είναι τιτουλάριος βασιλιάς Κύπρου, Ιερουσαλήμ & Αρμενίας, μην αναγνωρίζοντας τη διαδοχή στην Καρλόττα. Στο εξής οι δούκες της Σαβοΐας θα φέρουν και τους τρεις τίτλους.

## Οικογένεια
Παντρεύτηκε το 1496 τον εξάδελφο του πατέρα της, τον Φιλιβέρτο Β΄ δούκα της Σαβοΐας· δεν απέκτησαν απογόνους.

## Πηγές
* "Genealogy", Miroslav Marek 

## Αναφορές


Κατηγορία:Οίκος της Σαβοΐας
Κατηγορία:Δούκισσες της Σαβοΐας
Νταν Σνάιντερ

Ο **Νταν Σνάιντερ** (γεννήθηκε στις 14 Ιανουαρίου 1966) είναι Αμερικανός σεναριογράφος, ηθοποιός και παραγωγός. Έχει παραγάγει σειρές όπως το Ντρέικ και Τζος (2004-2007), ICarly (2007-2011), Victorious (2011-2013), Sam and Cat (2013-2015) και άλλες σειρές για λογαριασμό του Nickelodeon. Αφού είχε κάποιους υποστηρικτικούς ρόλους σε ταινίες της δεκαετίας του 1980 και 1990, αφοσιώθηκε στην παραγωγή σειρών. Είναι ο συμπρόεδρος της εταιρείας παραγωγής Schneider's Bakery και παρήγαγε τα προγράμματα *What I Like About You* για το The WB και πολλές δημοφιλείς σειρές του Nickelodeon. Στις 26 Μαρτίου 2018, το Nickelodeon ανακοίνωσε το τέλος της συνεργασίας του με τον Σνάιντερ. 

## Πρώτα Χρόνια

Ο Νταν Σνάιντερ γεννήθηκε στο Μέμφις, Τενεσί στις 14 Ιανουαρίου του 1966, από τον Χάρι Σνάιντερ και την Κάρολ Άισενμπεργκ Σνάιντερ. Φοίτησε στο Πανεπιστήμιο του Μέμφις. Μετά το πέρας των σπουδών του, ασχολήθηκε προσωρινά με την επισκευή υπολογιστών. Κατά τη δεκαετία του 1980 μετακόμισε στο Λος Άντζελες προκειμένου να επιδιώξει καριέρα στη βιομηχανία ψυχαγωγίας. 

## Κατηγορίες
Στις 17-18 Μαρτίου 2024 προβλήθηκε για πρώτη φορά στην Αμερικανική τηλεόραση η σειρά "Quiet on Set: The Dark Side of Kids TV", στην οποία σχηματίστηκε πληθώρα κατηγοριών εναντίον του Σνάιντερ από παλιούς συναδέλφους του, συμπεριλαμβανομένων ηθοποιών των σειρών που σκηνοθέτησε, στην οποία κατηγορήθηκε για χειριστική και κακοποιητική συμπεριφορά, άσεμνα αιτήματα από τους εργαζόμενους, καθώς και ενδείξεις ρατσισμού και φυλετικών διακρίσεων αναμεταξύ του πληρώματός του. Ο ίδιος έδωσε άμεσα απάντηση στις κατηγορίες σε βίντεο που αναρτήθηκε στον προσωπικό του λογαριασμό στο Youtube, μέσω του οποίου αποδέχεται πολλές από τις κατηγορίες και επιρρίπτει την ευθύνη στην απειρία του ως σκηνοθέτης, η οποία σύμφωνα με τον ίδιο τον οδηγούσε σε αντιεπαγγελματική συμπεριφορά και δημιουργία απρεπούς κλίματος στο εργασιακό του περιβάλλον. Οι κατήγοροι δεν προέβησαν σε νομικές κυρώσεις εναντίον του παραγωγού, όμως ο ίδιος κατέθεσε αγωγή για συκοφαντική δυσφήμηση εις βάρος των παραγωγών της εν λόγω εκπομπής πάνω σε ψευδείς(κατά τον ίδιο) κατηγορίες οι οποίες ισχυρίζεται πως ζημίωσαν ανεπανόρθωτα τη φήμη του.

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί σεναριογράφοι
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί τηλεοπτικοί παραγωγοί
Ιλλιντσί

Το **Ιλλιντσί** (ουκραν. Іллінці, πολων. Ilińce) είναι κωμόπολη στο νομό του Βίνιτσια στην Ουκρανία. Είναι η πρωτεύουσα της φερώνυμης κοινότητας Ιλλιντσί.

Λίγο έξω από την πόλη βρίσκεται ένας κρατήρας διαμέτρου 8.5 χιλιομέτρων.

## Ιστορία

Το 1757, το Ιλλιντσί έλαβε προνόμια από δικαιώματα Μαγδεβούργου από τον βασιλιά Αύγουστο Γ' της Πολωνίας. Ήταν ιδιωτική πόλη του στέμματος του Βασιλείου της Πολωνίας και ανήκε στην οικογένεια Σανγκούσσκο (*Sanguszko*).

Πριν τον Β' Παγκόσμιο Πόλεμο η πλειοψηφία του πληθυσμού ήταν Εβραίοι Ασκενάζι. Οι Γερμανοί το κατέλαβαν τον Ιούλιο του 1941 και έστειλαν τους Εβραίους σε γκέτο.  Το Νοέμβρη του 1941, 43 Εβραίοι φονεύθηκαν από Ουκρανούς αστυνομικούς. Τον Απρίλη 1942 αργότερα, περίπου 1000 Εβραίοι από την πόλη και τα διπλανά χωριά εξοντώθηκαν. Άλλοι 700 εξοντώθηκαν τέλη Μάη του 1942. Τον Δεκέμβριο του 1942, οι τελευταίοι Εβραίοι που απέμειναν απελάθηκαν και το τοπικό γκέτο καταστράφηκε.

## Σημαντικές προσωπικότητες
* Τιμκό Παντούρα (1801-1871)- ποιητής

## Παραπομπές


Κατηγορία:Πόλεις της Ουκρανίας
Ιγκόρ Ενγκόνγκα

Ο **Ιγκόρ Ενγκόνγκα Νοβάλ** (ισπανικά: *Igor Engonga Noval,* 4 Ιανουαρίου 1995) είναι επαγγελματίας ποδοσφαιριστής από την Ισημερινή Γουινέα, γεννημένος στην Ισπανία, ο οποίος αγωνίζεται ως κεντρικός αμυντικός για τη Φουτόρο Κινγκς. 

## Σταδιοδρομία σε συλλόγους
Γεννημένος στο Σανταντέρ  της Κανταβρίας, ο Ενγκόνγκα ξεκίνησε την επαγγελματική σταδιοδρομία του στην Χιμνάστικα ντε Τορελαβέγκα. Έκανε το επίσημο ντεμπούτο του τη σεζόν 2012-13, με το σύλλογο να υποβιβάζεται στη Σεγούντα Ντιβισιόν Β. 

Στις 13 Δεκεμβρίου 2013, εντάχθηκε στη Θέλτα Βίγο, όπου στάλθηκε στην ομάδα *Juvenil*. Στις 7 Αυγούστου 2014, μετακινήθηκε με μονοετή δανεισμό στην Τροπεθόν της Σεγούντα Ντιβισιόν Β, για τη σεζόν 2014-15. 

Στις 31 Ιουλίου 2015, ο Ενγκόνγκα εντάχθηκε στην Κλουμπ Πορτουγκαλέτε στην τρίτη κατηγορία. Στις 16 Ιουλίου 2016, υπέγραψε συμβόλαιο με την Αλμερία Β. 

Τον Αύγουστο του 2019, εντάχθηκε στη Δόξα Δράμας της Α2 Εθνικής. 

## Διεθνής σταδιοδρομία
Ο παππούς του πατέρα του Ενγκόνγκα, Βιθέντε Ενγκόνγκα Ενγκουέμα, γεννήθηκε στο Μπισάμπατ του Κιέ-Ντεμ, κάνοντάς τον επιλέξιμο τόσο για την Εθνική Ισημερινής Γουινέας όσο και για την Εθνική Ισπανίας. 

Στις 7 Ιανουαρίου του 2015, ο Ενγκόνγκα έκανε το διεθνές ντεμπούτο του, μπαίνοντας ως αλλαγή σε μία φιλική ισοπαλία με 1-1 εναντίον του Πράσινου Ακρωτηρίου. Μία μέρα αργότερα, συμπεριλήφθηκε στον κατάλογο των 23 παικτών του Εστέμπαν Μπέκερ για το Κύπελλο Εθνών Αφρικής του 2015, αλλά δεν έπαιξε στο τουρνουά, στο οποίο η Ισημερινή Γουινέα τερμάτισε τέταρτη στον όμιλο της. 

Σημείωσε το πρώτο γκολ του για την Ισημερινή Γουινέα στις 6 Ιουνίου 2015, σημειώνοντας στο 17ο λεπτό το μοναδικό γκολ μίας φιλικής νίκης επί της Ανδόρας. 

## Προσωπική ζωή
Ο Ιγκόρ είναι γιος του πρώην προπονητή της Εθνικής Ισημερινής Γουινέας Όσκαρ Ενγκόνγκα και ανιψιός του πρώην Ισπανού διεθνή ποδοσφαιριστή Βιθέντε Ενγκόνγκα. 

## Στατιστικά

## Παραπομπές


## Εξωτερικοί σύνδεσμοι

*   
*     
*    
*   

Κατηγορία:Ποδοσφαιριστές από την Ισημερινή Γουινέα
Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισημερινής Γουινέας
Κατηγορία:Ποδοσφαιριστές Κυπέλλου Εθνών Αφρικής 2015
Κατηγορία:Ποδοσφαιριστές ΟΝ Αλμερία Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ξένοι ποδοσφαιριστές στην Ελλάδα
Σοφία Κόγγουλη

Η **Σοφία Κόγγουλη** (γενν. 26 Ιουλίου 1991) είναι Ελληνίδα ποδοσφαιρίστρια, η οποία αγωνίζεται ως επιθετικός για την ΑΕΚ και την Εθνικής Ελλάδας. 

## Σταδιοδρομία σε συλλόγους
Ο Κόγγουλη αναδείχθηκε κορυφαία σκόρερ του Πρωταθλήματος Ελλάδας γυναικών για 7 συναπτά έτη (από το 2009 έως το 2016), σημειώνοντας συνολικά 183 γκολ κατά τη διάρκεια της θητείας της στις Ελπίδες Καρδίτσας, πριν μετακινηθεί στην ιταλική Βερόνα τον Ιούνιο του 2016. Τον Ιούλιο του 2018, μετακινήθηκε στη Φιορεντίνα. Ένα χρόνο αργότερα, η Κόγγουλη εντάχθηκε στην τρίτη της ιταλική ομάδα, την Ταβανιάκο. Τις σεζόν 2022–2023 και 2023–2024, αγωνίστηκε στις επίσης ιταλικές Τσιταντέλα και Πάρμα, αντίστοιχα.

Στις 4 Οκτωβρίου 2024, η Κόγγουλη υπέγραψε συμβόλαιο με την ΑΕΚ.

## Εθνική ομάδα

## Παραπομπές


## Εξωτερικοί σύνδεσμοι
*   

Κατηγορία:Ελληνίδες ποδοσφαιρίστριες
Κατηγορία:Επιθετικοί ποδοσφαιριστές
Κατηγορία:Ποδοσφαιρίστριες Εθνικής Ελλάδας
Κατηγορία:Ποδοσφαιρίστριες Ελπίδων Καρδίτσας
Κατηγορία:Ποδοσφαιρίστριες Φιορεντίνα
Κατηγορία:Ποδοσφαιρίστριες Σέριε Α
Κατηγορία:Ποδοσφαιρίστριες Πάρμα
Κατηγορία:Ποδοσφαιρίστριες Α.Ε.Κ.
Αριζόνα Κάρντιναλς

Οι **Αριζόνα Κάρντιναλς** (σωστά: **Arizona Cardinals**) είναι Επαγγελματική αμερικανική ποδοσφαιρική ομάδα με έδρα τη μητροπολιτική περιοχή Φοίνιξ.  Συναγωνίζονται στην Νάσιοναλ Φούτμπολ Λιγκ (NFL) ως μέλος της Νάσιοναλ Φούτμπολ Κόνφερενς (NFC) της Δύσης. Ιδρύθηκαν το 1898 και είναι η παλαιότερη συνεχής ποδοσφαιρική ομάδα στις Ηνωμένες Πολιτείες. Παίζουν στο State Farm Stadium, το οποίο άνοιξε το 2006 και βρίσκεται στο βορειοδυτικό προάστιο της Γκλέντεϊλ.

## Παραπομπές


Κατηγορία:Αμερικανικό ποδόσφαιρο
Κατηγορία:Ομάδες αμερικανικού ποδοσφαίρου
Άννα της Σαβοΐας (1455-1480)

Η **Άννα**, γαλλ. Anne (1 Ιουνιου 1455 - Φεβρουάριος 1480) από τον Οίκο της Σαβοΐας ήταν κόρη του δούκα της Σαβοΐας και με τον γάμο της έγινε βασίλισσα της Νάπολης.

## Βιογραφία
Ήταν η πρώτη κόρη του Αμεδαίου Θ΄ δούκα της Σαβοΐας και της Γιολάντας των Βαλουά, κόρης του Καρόλου Ζ΄ της Γαλλίας. Αδέλφια της ήταν οι Φιλιβέρτος Α΄ και Κάρολος Α΄ δούκες της Σαβοΐας.

Ο πατέρας της έπασχε από επιληψία, έτσι κυβερνούσε η μητέρα της Γιολάντα. Παντρεύτηκε τον Φρειδερίκο, τότε πρίγκιπα του Σκουιλάτσε, Αλταμούρα & Τάραντο. Το 1480 γέννησε την Καρλόττα και απεβίωσε το ίδιο έτος, ίσως κατά τη γέννα ή λίγο μετά. Τάφηκε στο Σαμπερύ. Ο Φρειδερίκος έκανε 2ο γάμο το 1487 και απέκτησε τρία τέκνα· το 1496 έγινε βασιλιάς της Νάπολης.

Ο πατέρας της ήταν γιος της Άννας των Πουατιέ-Λουζινιάν, κόρης του Ιανού της Κύπρου, Ιερουσαλήμ & Αρμενίας. Έτσι ο Φιλιβέρτος Α΄ και ο Κάρολος Α΄ ήταν τιτουλάριοι βασιλείς των τριών αυτών χωρών. Τον Κάρολο Α΄ διαδέχθηκαν ο γιος του Κάρολος Β΄ και η κόρη του Γιολάντα-Λουίζα της Σαβοΐας, που απεβίωσαν άτεκνοι. Την τελευταία διαδέχθηκε η Άννα και αυτήν η κόρη της Καρλόττα.

## Οικογένεια
Παντρεύτηκε το 1478 τον Φρειδερίκο των Τραστάμαρα τότε πρίγκιπα του Σκουιλάτσε, Αλταμούρα & Τάρεντο και μετά βασιλιά της Νάπολης. Είχε τέκνο:
* Καλόττα 1480-1506, παντρεύτηκε τον Γκυ ΙΣΤ΄ κόμη του Λαβάλ, γιο του Ιωάννη του Λαβάλ (γιο της Ισαβέλλας των Ντρε-Μονφόρ).

## Πρόγονοι


## Πηγές
* Charles Cawley, Medieval Lands, Dukes of Savoy

Κατηγορία:Οίκος της Σαβοΐας
Εξέγερση της Χειμάρρας

Ο όρος **Εξέγερση της Χειμάρρας** αναφέρεται σε:

* Εξέγερση της Χειμάρρας (1596)
* Εξέγερση της Χειμάρρας (1912)
Τάσος Παλαντζίδης

Ο **Τάσος Παλαντζίδης** είναι Έλληνας ηθοποιός του θεάτρου της τηλεόρασης και του κινηματογράφου.  

## Βιογραφία
Ο Παλαντζίδης γεννήθηκε στην Πολίχνη Θεσσαλονίκης το 1951. Αρχικά συμμετείχε σε διάφορες παραστάσεις του ΚΘΒΕ. Ζει στην Αθήνα από το 1991, όπου έχει συμμετάσχει σε ταινίες, τηλεοπτικές σειρές και θεατρικά έργα. Το 2012, επαιξε στη ταινία Λάρισα εμπιστευτικό. Έκανε γκεστ εμφάνιση στην κωμική σειρά του Alpha TV Το σόι σου.

## Εξωτερικοί σύνδεσμοι
* 

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Φίλιππος του Χάχμπεργκ-Ζάουζενμπεργκ

Ο **Φίλιππος**, γερμ. Philip (1454 - 9 Σεπτεμβρίου 1503) από τον Οίκο του Τσέρινγκεν ήταν μαργράβος του Χάχμπεργκ-Ζάουζενμπεργκ (1487-1503), κόμης του Νεσατέλ (το ίδιο διάστημα) και από το 1466 αυτοαπεκαλείτο κύριος του Μπάντενβαϊλερ.

## Βιογραφία
Ήταν το μόνο τέκνο του Ροδόλφου Δ΄ μαργράβου του Χάχμπεργκ-Ζάουζενμπεργκ και της Μαργαρίτας του Βιέν.

## Οικογένεια
Νυμφεύτηκε τη Μαρία, κόρη του Αμεδαίου Θ΄ δούκα της Σαβοΐας και της Γιολάντας του Βαλουά και είχε τέκνο:
* Ιωάννα 1485-1543, παντρεύτηκε τον Λουδοβίκο Α΄ των Βαλουά-Ορλεάνης δούκα του Λονγκεβίλ.

## Παραπομπές


## Πηγές
* Huberty, Michel; Giraud, Alain; Magdelaine, F. and B. (1991). L'Allemagne Dynastique, Tome VI -- Bade-Mecklembourg. France: Laballery. pp. 30–31, 34, 38. ISBN 2-901138-06-3.
* Johannes Staub: Der Erbvertrag zwischen Markgraf Christoph I. von Baden und Markgraf Philipp von Hachberg vom 31. Aug. 1490, in: Das Markgräflerland, issue 1/1991, Schopfheim, 1991

Κατηγορία:Οίκος του Τσέρινγκεν
Αρχιπτέραρχος

Ο **αρχιπτέραρχος** είναι ο ανώτατος δυνατός Στρατιωτικός Βαθμός, ο οποίος χρησιμοποιείται στις Πολεμικές Αεροπορίες διαφόρων χωρών. Στο ΝΑΤΟ θεωρείται βαθμός 5 αστέρων με τον κωδικό OF-10, τον οποίο έφεραν σε διάφορες χρονικούς περιόδους της ιστορίας διακεκριμένοι πτέραρχοι. Στην Ελλάδα ο συγκεκριμένος βαθμός χρησιμοποιήθηκε απο τους πρώην βασιλείς των Ελλήνων και δεν χρησιμοποιείται πλέον.

Στο Ηνωμένο Βασίλειο τον τίτλο φέρει μόνο ο βασιλιάς (**Marshal of the Royal Air Force**) και στις ΗΠΑ δίδεται τιμητικά σε καιρό πολέμου (**General of the Air Force**)

Κατηγορία:Πολεμική αεροπορία
Ροδόλφος Δ΄ του Χάχμπεργκ-Ζάουζενμπεργκ

Ο **Ροδόλφος**, γερμ. Rudolf (1426/7 - 12 Απριλίου 1487) από τον Οίκο του Τσέρινγκεν ήταν μαργράβος του Χάχμπεργκ-Ζάουζενμπεργκ (1441-1487).

## Βιογραφία
Ήταν ο πρωτότοκος γιος του Γουλιέλμου δούκα του Χάχμπεργκ-Ζάουζενμπεργκ και της Ελισάβετ, κόρης του Γουλιέλμου Ζ΄ κόμη του Μονφόρ-Μπρέγκεντς.

## Οικογένεια
Νυμφεύτηκε τη Μαργαρίτα του Βιέν και είχε τέκνα:
* Φίλιππος 1454-1503, δούκας του Χόχμπεργκ-Ζάουζενμπεργκ.
* Αικατερίνη.

## Παραπομπές


## Πηγές
* Hochberg, Rudolf von in German, French and Italian in the online Historical Dictionary of Switzerland.

## Πινακοθήκη

Allianzwappen Rudolf IV Neuchatel.jpg
Siegel Rudolf IV Hochberg.jpg|S[IGILLUM] RUDOLFI MARCIONI DE HACHB[ER]G
Rudolf IV. v. Hachberg-Sausenberg (Details).jpg
Wappen Rudolf IV Kirche Rötteln.jpg
Wappen Rudolf IV.jpg
Unterschrift Rudolf IV.jpg


Κατηγορία:Οίκος του Τσέρινγκεν
Λίμνη Μίνκοβο

μικρογραφία|Η λίμνη Μίνκοβο
Η **Λίμνη Μίνκοβο** (βουλγαρικά : Минково езеро) ή **Ταμιευτήρας Μίνκοβο** (βουλγαρικά : Язовир Минково) είναι μικρή τεχνητή λίμνη της Βουλγαρίας κοντά στο χωριό Πολκοβνίκ Μίνκοβο όπου οφείλει το όνομα της. Βρίσκεται στην βορειοανατολική Βουλγαρία στην Επαρχία του Ντόμπριτς, στην ιστορική περιοχή της Νότιας Δοβρουτσάς και στον Δήμο Ντόμπριτς, απέχει 10 χλμ περίπου από την πόλη του Ντόμπριτς.

Η λίμνη κατασκευάστηκε με την δημιουργία αναχώματος στην μία πλευρά της κι έχει σχήμα τριγώνου. Η περιοχή της λίμνης ονομάζεται επίσημα **Αλειευτικό κέντρο Μίνκοβο** (Риболовен парк Минково) ανήκει στον Δήμο Ντόμπριτς ο οποίος την έχει εμπλουτίσει με ψάρια και την παραχωρεί σε ιδιώτη ο οποίος την ενοικιάζει σε ερασιτέχνες αλιείς. Η λίμνη διαθέτει επτά ειδικά αλιευτικά σημεία και διαθέτει μικρό κτίριο - εστιατόριο.

## Παραπομπές


Κατηγορία:Τεχνητές λίμνες της Βουλγαρίας
Κατηγορία:Επαρχία Ντόμπριτς
Κατηγορία:Δήμος Ντόμπριτς
Πρωτάθλημα υδατοσφαίρισης Γερμανίας γυναικών

Το **Πρωτάθλημα υδατοσφαίρισης Γερμανίας γυναικών** (γερμανικά: **Deutsche Wasserball-Liga Frauen** ή **Wasserball-Bundesliga Frauen**), είναι ένα Γερμανικό πρωτάθλημα για γυναικείους συλλόγους υδατοσφαίρισης. Στο Γερμανικό σύστημα πρωταθλημάτων υδατοσφαίρισης γυναικών, είναι το πρωταρχικό πρωτάθλημα της χώρας και διοργανώνεται από την Γερμανική Ομοσπονδία Κολύμβησης (Deutscher Schwimm-Verband). Το πρωτάθλημα αποτελείται από 6 ομάδες (2023–24) και λειτουργεί με το σύστημα προβιβασμού και υποβιβασμού με την Β΄ Κατηγορία.

Το πρωτάθλημα διοργανώθηκε για πρώτη φορά το 1982 και την περίοδο 1998–1999 ονομάστηκε «Μπουντεσλίγκα» (Bundesliga).

Από την έναρξη του πρωταθλήματος το 1982, 10 ομάδες έχουν κερδίσει τον τίτλο με την καλύτερη από αυτές να είναι η Μπλάου-Βάις Μπόχουμ (12). Η τρέχουσα πρωταθλήτρια είναι η Σπάνταου 04, η οποία κέρδισε τον τίτλο την περίοδο 2023–24.

## Πρωταθλητές
### Κάτοχοι τίτλου

¹Το πρωτάθλημα ακυρώθηκε εξαιτίας της πανδημίας του Κορωνοϊού.

### Σύνολο τίτλων

## Παραπομπές


## Εξωτερικοί σύνδεσμοι
*Επίσημος ιστότοπος της Γερμανικής Ομοσπονδίας Κολύμβησης
*Επίσημος ιστότοπος του Πρωταθλήματος Υδατοσφαίρισης Γερμανίας

Γυναικες 01
Πρωταθλημα 01
Γερμανια
Αποσηματισμός

μικρογραφία|284x284εσ|Τα ανοιχτά χρώματα αυτού του κοκκιώδους τοξικού βατράχου προειδοποιούν τους θηρευτές για την τοξικότητά του
μικρογραφία|284x284εσ|H ανάποδη σκίαση του ασβού τον καθιστά εμφανή, σημαίνοντας την ικανότητά του να αμυνθεί μέσω της επιθετικής συμπεριφοράς του και των αιχμηρών δοντιών και ονύχων του
**Αποσηματισμός** (από το αρχαίο ελληνικό ἀπό+σῆμα) αναφέρεται στην εμφάνιση ενός ζώου που προειδοποιεί τους θηρευτές ότι είναι τοξικό, δυσάρεστο ή επικίνδυνο. Αυτό το προειδοποιητικό σήμα συσχετίζεται με την ατελεσφορία ενός θηράματος για τους πιθανούς θηρευτές. Η ατελεσφορία αυτή μπορεί να συνίσταται σε τυχόν άμυνες που καθιστούν το θήραμα δύσκολο στη βρώση, όπως η τοξικότητα, η άσχημη γεύση ή οσμή, οι αιχμηρές άκανθες ή η επιθετική του φύση. Ο αποσηματισμός περιλαμβάνει πάντα κάποια διακριτή σήμανση η οποία μπορεί να λάβει τη μορφή εμφανούς ζωικού χρώματος, ήχων, οσμών ή άλλα αντιληπτά χαρακτηριστικά. Οι αποσηματικές σημάνσεις είναι ευεργετικές τόσο για το αρπακτικό όσο και για το θήραμα, καθώς και τα δύο αποτρέπονται από πιθανή βλάβη.

Ο όρος δημιουργήθηκε από τον Edward Bagnall Poultonγια να ορίσει την έννοια του «προειδοποιητικού χρωματισμού» του Alfred Russel Wallace. Ο αποσηματισμός αξιοποιείται στον Μιλεριανό μιμητισμό, όπου τα είδη με ισχυρές άμυνες εξελίσσονται για να μοιάζουν μεταξύ τους. Με τη μίμηση παρομοίως χρωματισμένων ειδών, το σήμα προειδοποίησης σε αρπακτικά ζώα μοιράζεται, προκαλώντας τους να μάθουν ταχύτερα με κέρδος για κάθε είδος.

Ένα γνήσιο αποσηματικό σήμα, που ειδοποιεί πως ένα είδος έχει χημική ή φυσική άμυνα, δεν είναι ο μόνος τρόπος για να αποτραπούν οι θηρευτές. Στον Μπατεσιανό μιμητισμό , ένα είδος μιμείται ένα αποσηματικό για να πετύχει την προστασία του, ενώ πολλά είδη διαθέτουν δηματοϊκές συμπεριφορές που μπορεί να τρομάξουν ένα αρπακτικό για αρκετό χρόνο που θα επιτρέψει ένα κατά τα άλλα απροστάτευτο θήραμα να διαφύγει.

## Παραπομπές


Κατηγορία:Θήρευση
Γουλιέλμος του Χάχμπεργκ-Ζάουζενμπεργκ

Ο **Γουλιέλμος**, γερμ. Wilhelm (11 Ιουλίου 1406 - 15 Αυγούστου 1482) από τον Οίκο του Τσέρινγκεν ήταν μαργράβος του Χάχμπεργκ-Ζάουζενμπεργκ (1428-1441).

## Βιογραφία
Ήταν ο δευτερότοκος γιος του Ροδόλφου Γ΄ μαργράβου του Χάχμπεργκ-Ζάουζενμπεργκ και της Άννας του Φράιμπουργκ-Νεσατέλ.

## Οικογένεια
Νυμφεύτηκε την Eλισάβετ, κόρη του Γουλιέλμου Ζ΄ κόμη του Μονφόρ-Μπρεγκέντς και είχε τέκνα;
* Ροδόλφος Δ΄ 1426/7-1487, μαργράβος του Χάχμπεργκ-Ζάουζενμπεργκ.
* Ούγος απεβ. 1444, συγκυβερνήτης του μαργραβάτου.

## Παραπομπές


## Πηγές
* Hochberg (Hachberg), Wilhelm von in German, French and Italian in the online Historical Dictionary of Switzerland.

Κατηγορία:Οίκος του Τσέρινγκεν
Άννα Λάσκαρις

Η **Άννα**, γαλλ. Anne (Νοέμβριος 1487 - Ιούλιος 1554) από τον Οίκο του Λάσκαρις ήταν Γαλλίδα ευγενής, κόρη και κληρονόμος του κόμη του Τέντε & Βεντιμίλια και με τον γάμο της έγινε κόμισσα του Βιλάρ.

## Βιογραφία
Ήταν κόρη του Ιωάννη-Αντωνίου Β΄ ντε Λάσκαρις, κόμη του Τέντε & Βεντιμίλια και κυρίου του Μεντόνε και της Ιζαμπώ/Ισαβέλλας ντ' Ανγκλιούρ-Εστόζ.

Ήταν 12 ετών, όταν το 1491 έγινε ο γάμος της με τον Λουδοβίκο ντε Κλερμόν-Λοντέβ, υποκόμη του Νεμπουζάν. Το 1501 παντρεύτηκε τον Ρενέ κόμη του Βιλάρ-αν-Μπρες, νόθο γιο του Φιλίππου Β΄ δούκα της Σαβοΐας. Ο Ρενέ (1473-1525) ήταν κυβερνήτης της Νίκαιας & της Προβηγκίας και ναύαρχος της Γαλλίας. Επειδή ο πατέρας της δεν είχε άρρενα τέκνα, οι ιδιοκτησίες του περιήλθαν στην Άννα, όταν αυτός απεβίωσε το 1509.

Το 1515 ο Λουσιέν των Γκριμάλντι κύριος του Μονακό αγόρασε τα φεουδαλικά δικαιώματα επί της πόλης του Μεντόνε από τον Οίκο της Άννας Λάσκαρις και έτσι έφερε την πόλη, ως σύνολο, υπό την ηγεμονία του Μονακό ως τη Γαλλική Επανάσταση.

## Οικογένεια
Παντρεύτηκε πρώτα το 1491 τον Λουδοβίκο του Κλερμόν-Λοντέβ, υποκόμη του Νεμπουζάν.

Το 1591 έκανε δεύτερο γάμο, με τον Ρενέ της Σαβοΐας κόμη του Βιλάρ-αν-Μπρες και είχε τέκνα:
* Μαγδαληνή 1510-1574, με αξίωμα στην Αυλή, παντρεύτηκε τον Ανν του Μοντμορανσύ, στρατιωτικό, πολιτικό και διπλωμάτη.
* Κλωντ/Κλαύδιος 1507-1566, κόμης του Τέντε.
* Ονοράτιος 1509-1580, κόμης του Βιλάρ, μαρεσάλης της Γαλλίας.
* Μαργαρίτα, παντρεύτηκε τον Αντώνιο Β΄ του Λουξεμβούργου-Λινύ (απεβ. 1557) κόμη του Μπριέν.
* Ιζαμπώ/Ισαβέλλα, παντρεύτηκε τον Ρενέ νε Μπαταρναί, κόμη του Μπουσάζ.

## Παραπομπές


## Πηγές
* Les manuscrits du C.E.D.R.E. – Dictionnaire Historique et Généalogique, vol. III. Le Royaume d'Italie, volume I. Cercle d'Études des Dynasties Royales Européennes (president, Jean-Fred Tourtchine), Paris, 1992, pp. 74-75. (French). ISSN 0993-3964.

Αννα
Λ
Θεοδόσης Πιερίδης

Ο **Θεοδόσης Πιερίδης** (γνωστός και ως Θοδόσης Πιερίδης, 1908 - 1968) ήταν Κύπριος λογοτέχνης. Γεννήθηκε στο Τσέρι της Κύπρου, χωριό στα περίχωρα της Λευκωσίας και απεβίωσε στο Βουκουρέστι τις 23 Ιανουαρίου 1968.

## Βιογραφία

## Παραπομπές


Κατηγορία:Κύπριοι λογοτέχνες
Παντελί Μάικο

Ο **Παντελί Σοτίρ Μάικο** (, γεν. 15 Νοεμβρίου 1967) είναι Αλβανός σοσιαλιστής πολιτικός. Υπηρέτησε δύο φορές στη θέση του Πρωθυπουργού της Αλβανίας. Την πρώτη φορά από το 1998 έως το 1999, και τη δεύτερη το 2002. 

Γεννήθηκε στα Τίρανα και αποφοίτησε από το Πανεπιστήμιο των Τιράνων, από τη Σχολή Μηχανολόγων Μηχανικών και αργότερα από τη Νομική. 

## Αρχική πολιτική σταδιοδρομία
Ο Μάικο ήταν μέλος του Ευρω-Σοσιαλιστικού Φόρουμ Νεολαίας της Αλβανίας (FRESH) από την ίδρυσή του το 1992. Η FRESH είναι μέλος της Διεθνούς Ένωσης Σοσιαλιστικής Νεολαίας. Από το 1992 έως το 1995, ο Μάικο χρημάτισε στη θέση του προέδρου της FRESH. 

Το 1992 εισήλθε στο Αλβανικό Κοινοβούλιο ως βουλευτής του Σοσιαλιστικού Κόμματος. Μεταξύ 1997 και 2001 συμμετείχε στην κοινοβουλευτική επιτροπή που ήταν επιφορτισμένη με την εκπόνηση του νέου Συντάγματος της Αλβανίας. Μεταξύ 1997 και 1998 ο Μάικο ήταν γενικός γραμματέας του Σοσιαλιστικού Κόμματος και επικεφαλής της κοινοβουλευτικής του ομάδας. 

Από τις 13 Σεπτεμβρίου 2017, του ανατέθηκε η θέση του υπουργού Διασποράς. 

## Πρωθυπουργός (1998–1999, 2002) και Υπουργός Άμυνας (2002–2005)
Από τον Σεπτέμβριο του 1998 έως τον Οκτώβριο του 1999 ο Μάικο ηγούνταν της πρώτης του κυβέρνησης ως Πρωθυπουργός της Αλβανίας. Ήταν ο νεότερος πρωθυπουργός της χώρας, μιας και όταν διορίστηκε για πρώτη φορά το 1998 ήταν 30 ετών. 

Μετά την κυβέρνηση του Ιλίρ Μέτα, επανήλθε σύντομα στην πρωθυπουργία από τον Φεβρουάριο έως τον Ιούλιο του 2002. Στη συνέχεια κατείχε τη θέση του Υπουργού Άμυνας από τον Ιούλιο του 2002 έως τον Σεπτέμβριο του 2005 στην κυβέρνηση του Φατός Νάνο. Μετά την ήττα της κυβέρνησης στις εκλογές του 2005, επέστρεψε στην πρώην θέση του ως γενικού γραμματέα του Σοσιαλιστικού Κόμματος. 

Το 2006, ο Μάικο υποστήριξε την ψηφοφορία για ανεξαρτησία του Μαυροβουνίου από τη Σερβία. Είπε ότι εορτάζει τη μείωση των κοινών συνόρων της Αλβανίας με τη Σερβία. 

Είναι μέλος του Γενικού Συμβουλίου του Διακρατικού Ριζοσπαστικού Κόμματος. 

## Παραπομπές


|-

Κατηγορία:Πρωθυπουργοί της Αλβανίας
Ροδόλφος Α΄ του Χάχμπεργκ-Ζάουζενμπεργκ

Ο **Ροδόλφος Α΄**, γερμ. Rudolf I (απεβ. 1313) από τον Οίκο του Τσέρινγκεν ήταν μαργράβος του Χάχμπεργκ-Ζάουζενμπεργκ (1306).

## Βιογραφία
Ήταν ο δευτερότοκος γιος του Ερρίκου Β΄ μαργράβου του Μπάντεν-Χάχμπεργκ και της Άννας, κόρης του Ροδόλφου Β΄ κόμη του Ύζινγκεν-Κάτσινγκεν.

## Οικογένεια
Νυμφεύτηκε το 1298/99 την Αγνή, κόρη και κληρονόμο του Όθωνα κυρίου του Ρέττελν και είχε τέκνα:
* Ερρίκος 1300-1318, μάργραβος του Χάχμπεργκ-Ζάουζενμπεργκ.
* Ροδόλφος Β΄ 1301-1352, μάργραβος του Χάχμπεργκ-Ζάουζενμπεργκ.
* Όθων Α΄ 1302-1384, συγκυβερνήτης του μαργραβάτου.

## Παραπομπές


## Πηγές
* Fritz Schülin: Rötteln-Haagen, Beiträge zur Orts-, Landschafts- und Siedlungsgeschichte, Lörrach, 1965, p. 65.
* Karl Seith: Die Burg Rötteln im Wandel ihrer Herrengeschlechter, Ein Beitrag zur Geschichte und Baugeschichte der Burg, self-published by the Röttelbund e.V., Haagen, cited by Schülin as: "in: Markgräferland, vol. 3, issue 1, 1931", p. 6

Κατηγορία:Οίκος του Τσέρινγκεν
Ροδόλφος Γ΄ του Χάχμπεργκ-Ζάουζενμπεργκ

Ο **Ροδόλφος Γ΄**, γερμ. Rudolf III (1343 - 1428) από τον Οίκο του Τσέρινγκεν ήταν μαργράβος του Χάχμπεργκ-Ζάουζενμπεργκ.

## Βιογραφία
Ήταν ο μόνος γιος του Ροδόλφου Β΄ μαργράβου του Χάχμπεργκ-Ζάουζενμπεργκ και της Αικατερίνης, κόρης του Ούλριχ του Τήρσταϊν.

## Οικογένεια
Νυμφεύτηκε πρώτα το 1387 την Αδελαΐδα του Λίχτενμπεργκ.

Έπειτα έκανε δεύτερο γάμο με την Άννα του Φράιμπουργκ και είχε τέκνα:
* Όθων 1388-1451, επίσκοπος της Κωνσταντίας.
* Γουλιέλμος 1406-1482, μάργραβος του Χάχενμπεργκ-Ζάουζενμπεργκ.

## Παραπομπές


## Πηγές
* Fritz Schülin: Binzen, Beiträge zur Orts-, Landschafts- und Siedlungsgeschichte, Schopfheim 1967, p. 523-524 (genealogical tables of the House of Hachberg-Sausenberg).
* Karl Seith: Die Burg Rötteln im Wandel ihrer Herrengeschlechter, Ein Beitrag zur Geschichte und Baugeschichte der Burg, Röttelbund e.V., Haagen, undated, p. 6, according to Schülin in: Das Markgräflerland, vol. 3, issue 1, 1931
* Gerhard Möhring: Chronologie zu Markgraf Rudolf III. von Hachberg, Herr zu Sausenberg und Rötteln (1343-1428), in: Das Markgräflerland, vol. 1, p. 53-63, Schopfheim, 2001

Κατηγορία:Οίκος του Τσέρινγκεν
Pyrgos Limassol Women FC

Ο **Pyrgos Limassol Women FC** είναι κυπριακή ομάδα γυναικείου ποδοσφαίρου με έδρα τον Πύργο της επαρχίας Λεμεσού.

## Ιστορία
Ο Pyrgos Limassol Women FC ιδρύθηκε το 2018. Δήλωσε συμμετοχή στο Παγκύπριο πρωτάθλημα ποδοσφαίρου γυναικών 2019-20.

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 2018
Κατηγορία:Ποδοσφαιρικές ομάδες Κύπρου (γυναικών)
Κατηγορία:Πύργος Λεμεσού
Σβάντε (αποσαφήνιση)

Ο όρος **Σβάντε** μπορεί να αναφέρεται σε:

* Σβάντε Αρρένιους
* Σβάντε Τούνμπεργκ
* Σβάντε Πέμπο
Ερρίκος Β΄ του Μπάντεν-Χάχμπεργκ

O **Ερρίκος Β΄**, γερμ. Heinrich II (πριν το 1231 - π. 1297/98) από τον Οίκο του Τσέρινγκεν ήταν μαργράβος του Μπάντεν-Χάχμπεργκ (1231-1289).

## Βιογραφία
Ήταν ο πρώτος γιος του Ερρίκου Α΄ μαργράβου του Μπάντεν-Χάχμπεργκ και της Αγνής, κόρης του Έγκινο Δ΄ κόμη του Ούραχ.

## Οικογένεια
Νυμφεύτηκε την Άννα, κόρη του Ροδόλφου Β΄ κόμη του Ούζινγκεν-Κέτσινγκεν και είχε τέκνα:
* Ερρίκος Γ΄, μαργράβος του Μπάντεν-Χάχμπεργκ.
* Ροδόλφος Α΄ απεβ. 1313, μαργράβος του Χάχμπεργκ-Ζάουζενμπεργκ.
* Φρειδερίκος, προσχώρησε στους Τεύτονες ιππότες.
* Βερένα, παντρεύτηκε τον Έγκινο Α΄ κόμη του Φύρστενμπεργκ.
* Χέρμαν Α΄, προσχώρησε στους Ιωαννίτες ιππότες.
* Κουνιγκούντε, μοναχή στο Άμπελχαουζεν.
* Αγνή, παντρεύτηκε τον Βάλτερ του Ράιχενμπεργκ.
* Ελισάβετ, μοναχή στο Άμπελχαουζεν.

## Πηγές
* Johann Christian Sachs (1764), Einleitung in die Geschichte der Marggravschaft und des marggrävlichen altfürstlichen Hauses Baden, 1, Frankfurt and Leipzig, pp. 398–414, Online at Google Books

Κατηγορία:Οίκος του Τσέρινγκεν
Κάτω Μακρινού Αιτωλοακαρνανίας

Η **Κάτω Μακρινού** είναι πεδινό χωριό της Περιφερειακής Ενότητας Αιτωλοακαρνανίας σε υψόμετρο 67 μέτρα το οποίο βρίσκεται νοτιοανατολικά της λίμνης Τριχωνίδας. Είναι 3 χλμ βορειοανατολικά της Μακρινούς, 11 χλμ νοτιοανατολικά της Γαβαλούς και 31 χλμ βορειοδυτικά της Ναυπάκτου. Απέχει 34 χλμ νοτιοανατολικά από το Αγρίνιο και 49 χλμ βορειοανατολικά από το Μεσολόγγι. Ως οικισμός αναφέρεται επίσημα στις ελληνικές απογραφές από το 1920 ως *Κάτω Μακρυνού*. Το όνομά της διορθώθηκε σε Κάτω Μακρινού το 1940. Σύμφωνα με το πρόγραμμα ''Καλλικράτης'' αποτελεί την τοπική κοινότητα Κάτω Μακρινούς που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2021 έχει 401 κατοίκους.

Στο χωριό υπάρχει ναός αφιερωμένος στον Ευαγγελιστή Λουκά και κάθε χρόνο στις 17 και 18 Οκτωβρίου διοργανώνονται διάφορες εκδηλώσεις.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Καζαναίικα Αιτωλοακαρνανίας

Τα **Καζαναίικα** είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 80 μέτρα το οποίο βρίσκεται νότια της λίμνης Τριχωνίδας και δυτικά του Εύηνου ποταμού. Απέχει 38,5 χλμ. ΝΑ. από το Αγρίνιο και 34 χλμ. ΒΑ. από το Μεσολόγγι. Ως οικισμός αναφέρεται επίσημα στις ελληνικές απογραφές από το 1928 ως *Καζανέϊκα* να ανήκει στην τότε κοινότητα Μεσαρίστης. Το όνομά της διορθώθηκε σε Καζαναίικα το 1940. Σύμφωνα με το πρόγραμμα ''Καλλικράτης'', μαζί με τη Μεσάριστα, το Παραδείσι και τα Τσιλιγιανναίικα αποτελούν την τοπική κοινότητα Μεσαρίστης που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 έχει 42 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Κάτω Κεράσοβο Αιτωλοακαρνανίας

Το **Κάτω Κεράσοβο** είναι πεδινό χωριό της Περιφερειακής Ενότητας Αιτωλοακαρνανίας σε υψόμετρο 100 μέτρα.

## Γεωγραφία - Ιστορία
Το Κάτω Κεράσοβο βρίσκεται νοτιοδυτικά της λίμνης Τριχωνίδας και νοτιοανατολικά της λίμνης Λυσιμαχίας σε απόσταση  13,5 χλμ. Ν.-ΝΑ. από το Αγρίνιο και 28 χλμ. Β. από το Μεσολόγγι. Είναι κτισμένο στους βορειοδυτικούς πρόποδες του όρους Αράκυνθος (Ζυγός), ανάμεσα στα χωριά Ζευγαράκι (ΒΔ.), Άνω Ζευγαράκι (ΝΔ.) και Παππαδάτες (Α.). Ως οικισμός αναφέρεται επίσημα το 1908 στο ΦΕΚ 28Α - 08/02/1908 να προσαρτάται στον τότε δήμο Μακρυνείας. Το 1912 με το ΦΕΚ 261Α - 31/08/1912 συστάθηκε ομώνυμη κοινότητα με έδρα τον οικισμό. Σύμφωνα με το πρόγραμμα ''Καλλικράτης'' αποτελεί την τοπική κοινότητα Κάτω Κερασόβου που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 έχει 431 κατοίκους.

## Εξωτερικοί σύνδεσμοι

* Το Κάτω Κεράσοβο από το τον ιστότοπο του Γυμνασίου Ματαράγκας 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ροδόλφος Β΄ του Χάχμπεργκ-Ζάουζενμπεργκ

Ο **Ροδόλφος Β΄**, γερμ. Rudolf II (1301 - 1352) από τον Οίκο του Τσέρινγκεν ήταν μαργράβος του Χάχμπεργκ-Ζάουζενμπεργκ.

## Βιογραφία
Ήταν ο τρίτος γιος του Ροδόλφου Α΄ μαργράβου του Χάχμπεργ-Ζάουζενμπεργκ και της Αγνής, κληρονόμου του Όθωνα του Ρέττελν.

## Οικογένεια
Νυμφεύτηκε την Αικατερίνη, κόρη του Ούλριχ του Τήρσταϊν και είχε τέκνα:
* Ροδόλφος Γ΄ 1301-1352, μάργραβος του Χάχμπεργκ-Ζάουζενμπεργκ.
* Αγνή απεβ. π. 1405, παντρεύτηκε τον Μπούκχαρτ Β΄ βαρόνο του Μπούχεγκ.

## Παραπομπές


## Πηγές
* Fritz Schülin: Rötteln-Haagen, Beiträge zur Orts-, Landschafts- und Siedlungsgeschichte, Lörrach, 1965, p. 65
* Karl Seith: Die Burg Rötteln im Wandel ihrer Herrengeschlechter, Ein Beitrag zur Geschichte und Baugeschichte der Burg, Röttelbund e.V., Haagen, undated, p. 6, according to Schülin in: Das Markgräflerland, vol. 3, issue 1, 1931
* Gerhard Möhring: Chronologie zu Markgraf Rudolf III. von Hachberg, Herr zu Sausenberg und Rötteln (1343-1428), in: Das Markgräflerland, vol. 1, p. 53-63, Schopfheim, 2001
* Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, Frankfurt and Leipzig, 1764, part 1, p. 488-494, Online at Google Books

Κατηγορία:Οίκος του Τσέρινγκεν
Καστανούλα Αιτωλοακαρνανίας

Η **Καστανούλα** είναι ορεινό χωριό της Περιφερειακής Ενότητας Αιτωλοακαρνανίας σε υψόμετρο 860 μέτρα το οποίο βρίσκεται στα δυτικά όρια με την Περιφερειακή Ενότητα Ευρυτανίας. Απέχει 62,5 χλμ. Β.-ΝΑ. από το Αγρίνιο. Ως οικισμός αναφέρεται επίσημα το 1836 να ανήκει στον τότε δήμο Αγιοβλασιτών. Σύμφωνα με το πρόγραμμα ''Καλλικράτης'' αποτελεί την τοπική κοινότητα Καστανούλας που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 έχει 106 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Κάμπος Χούνης Αιτωλοακαρνανίας

Ο **Κάμπος** Χούνης είναι ορεινό χωριό της Περιφερειακής Ενότητας Αιτωλοακαρνανίας σε υψόμετρο 690 μέτρα.

## Γενικά στοιχεία
Ο Κάμπος βρίσκεται προς τα ανατολικά όρια με την  Περιφερειακή Ενότητα Ευρυτανίας, νότια της τεχνητής λίμνης Κρεμαστών. Απέχει 46 χλμ. Β.-ΒΑ. από το Αγρίνιο και δίπλα από το χωριό περνάει η ΕΟ Καρπενησίου - Αγρινίου. Ως οικισμός αναφέρεται στις ελληνικές απογραφές από το 1928 ως μέρος της τότε κοινότητας Αγίου Βλασίου. Σύμφωνα με το πρόγραμμα ''Καλλικράτης'' ανήκει στην τοπική κοινότητα Χούνης που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 17 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Όθων Γ΄ του Χάχμπεργκ

Ο **Όθων Γ΄**, γερμ. Otto III (6 Μαρτίου 1388 - 14 Νοεμβρίου 1451) από τον Οίκο του Τσέρινγκεν ήταν επίσκοπος της Κωνσταντίας (1410-1434).

## Βιογραφία
Ήταν ο πρωτότοκος γιος του Ροδόλφου Γ΄ μαργράβου του Χάχμπεργκ-Ζάουζενμπεργκ και της Άννας του Φράιμπουργκ.

Αριθμείται ως Γ΄, διότι έπεται του 3ου εξαδέλφου του Όθωνα Β΄ μαργράβου του Μπάντεν-Χάχμπεργκ. Κατά την περίοδο που ήταν επίσκοπος ο Όθων Γ΄, έγινε η Σύνοδος της Κωνσταντίας (1414-18), η οποία καταδίκασε τον Τσέχο αναμορφωτή Γιαν Χους και τον έκαψε στην πυρά.

## Παραπομπές


## Πηγές
* Udo Janson: Otto von Hachberg (1388-1451), Bischof von Konstanz, und sein Traktat „De conceptione beatae virginis", in: Freiburger Diözesan Archiv, vol. 88 (third series, vol. 20), Verlag Herder, Freiburg, 1968, p. 205-358
* Josef Bader: Otto von Hachberg, Bischof zu Konstanz, in: Badenia, vol. 3, 1844, p. 227-231
* Richard Fester (ed.): Regesten der Markgrafen von Baden und Hachberg 1050 - 1515, Badische Historische Commission, Innsbruck, 1892
* Albert Werminghoff: Die schriftstellerische Thätigkeit des Bischofs Otto III. von Konstanz, in: Zeitschrift für die Geschichte des Oberrheins, vol. 51, 1897, p. 1 - 40

Κατηγορία:Οίκος του Τσέρινγκεν
Κατηγορία:Επίσκοποι του 15ου αιώνα
Barcelona FA Pyrgos Limassol

Η **Barcelona FA Women** ήταν κυπριακή ομάδα γυναικείου ποδοσφαίρου. Είχε κατακτήσει 1 πρωτάθλημα, 1 κύπελλο και 1 Super Cup.

## Ιστορία
Η Barcelona FA Women ιδρύθηκε το 2016 και έδρα είχε το χωριό Πύργος Λεμεσού. Το 2019 ανέστειλε τη λειτουργία της.

## Τίτλοι-Διακρίσεις
* Παγκύπριο πρωτάθλημα:
** Πρωταθλήτρια (1): 2017-18

* Κύπελλο Κύπρου:
** Κυπελλούχος (1): 2018-19

* Super Cup:
** Νικήτρια (1): 2017

## Δείτε επίσης
* Ποδόσφαιρο στην Κύπρο

## Παραπομπές


## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου 

Κατηγορία:Ποδοσφαιρικές ομάδες Κύπρου (γυναικών)
Κατηγορία:Ιδρύσεις ποδοσφαιρικών ομάδων το 2016
Καστράκι Στράτου Αιτωλοακαρνανίας

*Για οικισμό στην Ελλάδα με το ίδιο όνομα δείτε: [[Καστράκι]]*

Το **Καστράκι** είναι πεδινό χωριό της Αιτωλοακαρνανίας σε υψόμετρο 100 μέτρα.

## Γενικά στοιχεία
Το Καστράκι βρίσκεται δυτικά της τεχνητής λίμνης Καστρακίου και απέχει 17 χιλιόμετρα Β.-ΒΔ. από το Αγρίνιο. Η παλιά ονομασία είναι *Κριεκούκι* και έτσι αναφέρεται το 1836 να προσαρτάται στον τότε δήμο Στράτου. Η παλιά του ονομασία, προέρχεται από παραφθορά αρβανίτικης λέξης που σημαίνει "κόκκινο κεφάλι".

Σύμφωνα με το πρόγραμμα ''Καλλικράτης'' ανήκει στην τοπική κοινότητα Καστρακίου που υπάγεται στη δημοτική ενότητα Στράτου του δήμου Αγρινίου και σύμφωνα με την απογραφή 2011 έχει 419 κατοίκους.

Το χωριό είναι γνωστό για το ομώνυμο υδροηλεκτρικό φράγμα Καστρακίου, της ΔΕΗ, που κατασκευάστηκε το 1969 καθώς και για την ομώνυμη τεχνητή λίμνη Καστρακίου που δημιουργήθηκε μετά την κατασκευή του υδροηλεκτρικού φράγματος.

Είναι χωριό τόσο παραποτάμιο, γιατί είναι χτισμένο στις όχθες του ποταμού Αχελώου, όσο και παραλίμνιο γιατί βρίσκεται δίπλα στην ομώνυμη τεχνητή λίμνη και βρέχεται από την επίσης τεχνητή λίμνη Ματσουκίου.

Μέχρι τα τέλη της δεκαετίας του 1990, η κύρια ασχολία των κατοίκων του χωριού ήταν η καπνοπαραγωγή και συγκεκριμένα της καπνικής ποικιλίας Τσεμπέλι. Σήμερα ο τοπικός πληθυσμός έχει ως κύρια ασχολία την ελαιοπαραγωγή.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ούγος του Χάχμπεργκ-Ζάουζενμπεργκ

Ο **Ούγος**, γερμ. Hugo (μετά το 1426 - 1444) από τον Οίκο του Τσέρινγκεν ήταν, μαζί με τον μεγαλύτερο αδελφό του Ροδόλφο Δ΄, μάργραβος του Χάχμπεργκ-Ζάουζενμπεργκ.

## Βιογραφία
Ήταν ο δευτερότοκος γιος του Γουλιέλμου μαργράβου του Χάχμπεργκ-Ζάουζενμπεργκ και της Ελισάβετ, κόρης του Γουλιέλμου Ζ΄, κόρης του Μονφόρ-Μπρέγκεντς.

Το 1441 απεβίωσε ο πατέρας του και τον διαδέχθηκε μαζί με τον μεγαλύτερο αδελφό του Ροδόλφο Δ΄. Τρία έτη μετά απεβίωσε και ο Ούγος, ανήλικος, και ο Ροδόλφος Δ΄ έμεινε μόνος στην εξουσία.

## Πηγές
* Fritz Schülin: Binzen, Beiträge zur Orts-, Landschafts- und Siedlungsgeschichte, Schopfheim, 1967, p. 523-524 (Genealogy of the line Hachberg-Sausenberg)
* Karl Seith: Die Burg Rötteln im Wandel ihrer Herrengeschlechter, Ein Beitrag zur Geschichte und Baugeschichte der Burg, special edition published by the vom Röttelbund e.V., Haagen, date unknown, p. 13; cited by Schülin as "In: Markgräflerland, vol. 3, issue 1, 1931"

Κατηγορία:Οίκος του Τσέρινγκεν